
Text rozhodnutia
Súd: Krajský súd Bratislava Spisová značka: 2To/117/2017 Identifikačné číslo súdneho spisu: 1312010466 Dátum vydania rozhodnutia: 16. 11. 2017 Meno a priezvisko sudcu, VSÚ: JUDr. Ľudmila Králiková ECLI: ECLI:SK:KSBA:2017:1312010466.1 Uznesenie Krajský súd v Bratislave, v senáte zloženom z predsedníčky senátu JUDr. Ľudmily Králikovej a členov senátu JUDr. Kamila Ivánka a Mgr. Marcely Kosovej, v trestnej veci obžalovaného J. H., pre trestný čin ublíženia na zdraví spolupáchateľstvom v štádiu pokusu podľa § 8 ods. 1 k § 9 ods. 2 k § 222 ods. 1, ods. 2 písm. a/ Tr. zák. účinného v čase spáchania skutku, o odvolaní obžalovaného proti rozsudku Okresného súdu Bratislava III sp.zn. 2T/63/2012 zo dňa 12.11.2014, na neverejnom zasadnutí konanom dňa 16. novembra 2017 takto r o z h o d o l : Podľa § 316 ods. 1 Tr. por. sa odvolanie obžalovaného J. H., nar. XX.XX.XXXX v U., z a m i e t a. o d ô v o d n e n i e : Rozsudkom Okresného súdu Bratislava III sp.zn. 2T/63/2012 zo dňa 12.11.2014 bol obžalovaný J. H. uznaný za vinného pre trestný čin ublíženia na zdraví spolupáchateľstvom v štádiu pokusu podľa § 8 ods. 1 k § 9 ods. 2 k § 222 ods. 1, ods. 2 písm. a/ Tr. zák. účinného v čase spáchania skutku, na tom skutkovom základe ako je uvedené v napadnutom rozsudku. Za to bol odsúdený podľa § 222 ods. 2 Tr. zák. účinného do 31.12.2005 s poukazom na § 35 ods. 3 Tr. zák. účinného do 31.12.2005 k súhrnnému trestu odňatia slobody v trvaní 3 rokov. Podľa § 39a ods. 2 písm. b/ Tr. zák. účinného do 31.12.2005 súd obžalovaného pre výkon uloženého trestu zaradil do ústavu na výkon trestu odňatia slobody do II. nápravnovýchovnej skupiny. Podľa § 35 ods. 3 Tr. zák. účinného do 31.12.2005 súd zrušil výrok o treste Okresného súdu Bratislava III sp. zn. 2T/66/2010 zo dňa 01.12.2010 z titulu uloženia súhrnného trestu. Podľa § 288 ods. 1 Tr. por. poškodeného J. E. odkázal s nárokom na náhradu škody na občiansko- súdne konanie. Hlavné pojednávanie sa konalo za prítomnosti obžalovaného, ktorý po jeho vyhlásení a riadnom poučení uviedol, že sa k rozsudku vyjadrí v zákonnej lehote (č.l. 484). Zo spisu je zrejmé, že odvolanie podal dňa 28.11.2014 (č.l. 492). Zákonná lehota k podaniu odvolania uplynula dňom 27.11.2014. Krajský súd v Bratislave preskúmaním spisového materiálu zistil, že sa na podklade podaného odvolania obžalovaným nemôže vecou zaoberať z meritórneho hľadiska, t.j. splniť si prieskumnú povinnosť podľa § 317 Tr. poriadku, pretože odvolanie bolo podané oneskorene. Podľa § 316 ods. 1 Tr. por. odvolací súd zamietne odvolanie, ak bolo podané oneskorene, osobou neoprávnenou alebo osobou, ktorá sa odvolania výslovne vzdala a znovu podala odvolanie, ktoré v tej istej veci už predtým výslovne vzala späť. Vzhľadom k citovanému, odvolací súd napadnutý rozsudok podľa § 317 Tr. por. meritórne nepreskúmava, ale odvolanie a limine bez ďalšieho zamietne, a preto Krajský súd v Bratislave konštatuje, že odvolanie obžalovaného J. H. bolo podané oneskorene, a preto odvolací súd postupom podľa § 316 ods. 1 Tr. poriadku odvolanie obžalovaného zamietol. Poučenie: Proti tomuto uzneseniu nie je prípustný ďalší riadny opravný prostriedok.

